[image: image1.png]




	


[image: image1.png]S29-04
	Til:
	Universitetsstyret

	Møtedato
	17. juni 2004

	Arkivref.:
	200401905-26


UiTøs Forskningsstrategi 

1. Innledning

Med dette framlegges utkast til forskningsstrategien (vedlegg 1) for universitetet i Tromsø.
Målet med forskningsstrategien er å beskrive universitetets forskningsfaglige og -politiske mål samt identifisere tiltak og virkemidler for å nå dem.

Forskningsstrategien er utarbeidet av Forskningsavdelingen i samarbeid med  Universitetsdirektøren og enhetene. Forskningsstrategien tar utgangspunkt i Strateginotat for Universitetet i Tromsø for perioden fram til år 2010 (ref. 1), Universitetet i Tromsø mot 2005 (ref. 2). Forskningsstrategien må også sees i sammenheng med universitetets strategier på øvrige områder eks Informasjon, Utdanning. Under arbeidet med forskningsstrategien har UiTø i dialog med enhetene levert en rekke innspill til Regjeringens arbeidet med den nye forskningsmeldingen som planlegges framlagt våren 2005. Disse innspillene innbefatter bla

· Forslag til tematiske satsinger (DL 200401186-5)
· Gjennomgang av den norsk instituttsektoren (DL 200400978-8)
· Virkemiddelbruk og programstruktur for midler fra fiskeri og landbruksdep. (DL 200400472-3)
· UiTøs innspill til forskningsmeldingen (DL 200400708-10)

Et tidlig utkast til forskningsstrategien ble sendt på høring til enhetene 31.03 2004 med svarfrist 23 mai. Mat. Nat.  fak., Med. fak., Hum. fak., CASTL, SV. fak., Jur. fak., NFH,  TMU, Samisk senter, Semut, Amundsensenteret, UB og Kvinnforsk har gitt innspill. Det er ikke innkommet separate kommentarer fra PLP, U-Vett og UB. 
Kommentarene fra enhetene er vurdert av Universitetsdirektøren og i noen grad innarbeidet i den foreliggende forskningsstrategien (Vedlegg 1).
2. Oppfølging av forskningsstrategien

For å sikre at  forskningsstrategien blir et operativt instrument må den forankres i universitetets ledelse og blant de ansatte.
Det vil bli utarbeides en handlingsplaner med 3-5 års perspektiv og en kortversjon som oppsumerer de strategiske utsagn, mål og tiltak. 

3. Høringsuttalelsene fra enhetene 

Høringsuttalelsene fra enhetene (vedlegg 2) på det  tidlige utkastet til forskningsstrategien er vedlagt. De viktigste tema som  berøres i svarene er strategiske satsingsområder, forskningstermin og faglig ledelse. I tillegg påpeker mange av enhetene at det er viktig å følge opp strategien med aktiv handling.

I det følgende blir de mest sentrale kommentarene gjengitt og vurdert.

1 Hovedmål

Center for Advanced Study in Theoretical Linguistics (CASTL) påpeker at også de guppene som er i den internasjonal forskningsfront må understøttes.

Med. fak. AAB har en viss bekymring for at strategiplanen samtidig gir uttrykk for at UiTø’s hovedmål skal være å ”drive forskning og forskningsbasert undervisning som holder høyt internasjonalt nivå innenfor et bredt spekter av fag og fagområder.” Dette er vanskelig og krevende og ikke realistisk å forvente av alle.

Universitetsdirektøren deler disse synspunktene. Forskningsstrategien må reflektere at bredde i UiTø forskning er viktig for å forstå og nyttiggjøre oss den internasjonale kunnskapsutviklingen. På enkelte områder bør vi være helt i front og bidra til den internasjonal kunnskapsutviklingen. Dette er områder som bør prioriteres fremfor andre fordi vi her har de beste mulighetene for fremtidig verdiskaping og hvor vi kan bidra til den internasjonale kunnskapsutviklingen. Dette er innarbeidet i den foreliggende forskningsstrategien.

2 UiTøs Satsningsområder

Amundsensenteret gir sin sterke støtte til den overordnede målsettingen om at den nordlige/arktiske dimensjon skal være fremtredende og at polarforskning skal bli sterkere prioritert. Når det gjelder forslag til konkrete polare satsingsområder slutter Amundsensenteret seg til de faglige innspill som har kommet fra fakultetene. 

 Mat. nat.  fak. ber om at beskrivelsen fra Strateginotatet 2010 og UiTø mot 2005 omarbeides til en liste (ref generell kommentar innledningsvis).
SV. fak.  er bekymret for manglende fokus på satsingsområder på samfunns- og humanistisk forskning.  For å synliggjøre psykologisk forskning foreslår SV. fak. å endre “Samfunnsmedisinsk forskning” til “Samfunnsmedisinsk og helsepsykologisk forskning”

SV. fak.  foreslår et nytt tematisk satsingsområde: Globaliseringsprosesser og modernisering i nord i et komparativt perspektiv. En slik tematisk satsing passer godt med både fakultetets strategiske hovedtema, Nordområdene i den globale tidsalder: Tradisjon, tilhørighet, oppbrudd og fornyelse, og de forskningsmessige hovedutfordringene som skisseres i “UiTø mot 2005”: Natur- og samfunnsmessige endringer reiser problemstillinger som det er universitetets oppgave å belyse. Globalisering, regionalisering og modernisering gjør at samfunnet dras mellom tilhørighet og oppbrudd, tradisjon og fornyelse. Dette stiller krav til ny kunnskap om kulturendringer, urfolks- og minoritetsspørsmål, politiske rammebetingelser og helsemessige utfordringer. SV. fak. ønsker i denne forbindelse også å påpeke en skjevhet i forholdet mellom det Universitetet har definert som hovedutfordringer i UiTø mot 2005 og satsingsområdene i den foreslåtte forskningsstrategien. Spørsmål er om forskjellige former for globalisering, tendenser til regiondannelser og moderniseringsprosesser kan sies å være en underliggende og ganske fundamental problematikk i flere av de nevnte satsingsområder. Det bør likevel vurderes om ikke Universitetet kan oppgradere dette temaet fra hovedutfordringer til satsingsområde i forskningsstrategien.

SV. fak.  ønsker at forskning, og grunnforskning spesielt, utenfor satsingsområdene også anerkjennes i forskningsstrategien.

Med. fak. ønsker en videre definisjon på satsingsområde en samfunnsmedisin som i størrelse utgjør  ca 20-25% av Fakultetet.
Jur. fak. finner det uheldig at Universitetet har valgt mange og hele fagområder som satsingsområder. Dette gjør strategien alt for generell, og de har vanskelig for å se hvor grensen skal gå for hva som er satsing og ikke. Hvis Universitetet ønsker å opprettholde dette, ber Jur. fak om at rettsvitenskap også tas inn som et eget satsingsområde.

Med. fak.  ved Avdeling for arktisk Biologi (AAB) mener at dersom arktisk forskning skal prioriteres sterkere må dette forplikte UiTø til å iverksette konkrete tiltak for å gi de gode og aktive polarforskningsmiljøene ved Universitetet bedre kår. 

Samisk senter ønsker at fakultetenes strategi skal synliggjøre satsing på samisk og urfolkstematikk. Spesielt nevner de satsningsområdene til Norges fiskerihøgskole og Det matematisk-naturvitenskapelige fakulte og Det medisinske fakultets forskningsstrategi der det vil være mulig å integrere disse tematiske satsningene i den ordinære forskningen.

Jur. fak. påpeker at strategier kan virke ekskluderende og at det er viktig at det også kommer frem at vi ser på den forskerinitierte forskningen som viktig.

NFH ønsker at det bør fokuseres på tverrfaglige programmer som kan utnytte de konkurransefortrinn  UiTØ har som liten institusjon til å motivere utviklingen av ny innsikt i grenselandet mellom tradisjonell disiplinære fag og nærhet til samfunnet og naturen i nord.
Kvinneforsk har fremmet synet at Kjønnsforskningen må styrkes og hevder at vellykket likestillingspolitikk forutsetter at det finnes både administrative enheter og forskningsmiljøer hvor kjønn er hovedtema, og at det settes fokus på kjønn som variabel (enten sentralt eller i randsonen) i det meste av humanistisk og samfunnsvitenskapelig forskning.
Universitetsdirektøren mener at forskning som ikke faller innenfor de sentrale satsingsområdene også er viktig og må sikres langsiktige stabile rammevilkår som fremmer god forskning. Universitetet har ifm innspill til forskningsmeldingen stilt seg bak forslaget om ”Globaliseringsprosesser og modernisering i nord” som ny tematisk satsing. 
Universitetsdirektøren merker seg at det er innkommet mange merknader til hvilke satsingsområder som skal inntaes i strategien. Universitetsdirektøren legger til grunn at Universitetet skal  satse strategisk på forskning innenfor de felt som er vedtatt i Universitetets strategi (ref. 1) med tillegg av de presiseringer og nyanser som framkommer i Universitetet i Tromsø mot 2005 (ref. 2).
4.2.2 Forskerutdanning/Forskningsutvalget 

Mat. nat. fak.  er enig i at Forskningsutvalget er et tillagt ansvaret for å følge opp forskerutdanning. En har imidlertid registrert at utvalget er fratatt en del andre viktige forskningspolitiske/-strategiske saker. Fakultet mener derfor 2 alternativer bør vurderes:

a) Forskningsutvalget revitaliseres ved å tilføres diskusjon/saker av forskningspolitisk/-strategisk art, eller 

b) Dekanmøtet overtar styreforberedende behandling av forskningspolitiske/-strategiske saker, og Forskningsutvalget legges ned/omgjøres til Forskerutdanningsutvalg.

Universitetsdirektøren mener at dette temaet berører de overordnede fagpolitiske styringssystemene ved Universitetet og må sess i sammenheng med punktet faglig ledelse. Dekanmøtet bør tilføres mer myndighet ifm fagpolitiske saker.
4.1.1 Faglig ledelse

Mat. nat.  fak. oppfordrer til å vurdere et mer omfattende sett virkemidler for endringer av styrings/ledelsesstrukturen uten at de fremmer konkrete forslag. Eksempelvis endringer i styrings- og ledelsesstruktur, ansettelse av ledere, endringer av styresammensetning  på avdelings-/grunnenheter belønningssystemet for å gjøre stillingene mer attraktive
NFH påpeker behov for å vurdere tiltak for å redusere vitenskapelig personale fra administrative oppgaver. I dag er belastningen knyttet til dette formidabel, og klart et moment som er med på å redusere tiden som er tilgjengelig til forskning.  Behovet for en styrket forskningsledelse ved instituttene som er nevnt i notatet kan være et virkemiddel for å redusere enkeltforskerens administrative belastning, men der bør også vurderes andre tiltak.

Med. fak. påpeker at det i utkastet til strategi uttrykkes behov for forbedret kommunikasjon og opplæring av faglige ledere. De mener at det er vel så viktig at faglig leder har reelle virkemidler til å utføre en faglige leder rolle. Dette er tid til konsentrasjon om instituttets og fakultetets faglige aktivitet og det er resurser i form av økonomisk handlingsrom og autoritet til å iverksette nødvendige tiltak. Det er svært viktig å rekruttere faglige ledere med stor faglig innsikt og tyngde. Den faglige leder rollen er ikke attraktiv uten virkemidler og handlingsrom.

CASTL påpeker behovet for å skolere forskere til framtidige forskningsledelse ikke bare de ”sittende”.

Universitetsdirektøren mener at på forskningsledelse på forskninggruppe-, institutt- og  fakultet nivå må rekrutteres blant personer med stor faglig innsikt og tyngde samt lederkompetanse. Universitetet har anledning å ansette faglig ledelse på fakultetsnivå og vil vurdere dette.
Forskningstermin (adresseres under 4.14 Personell)
Mat. nat. fak. mener at ordningen bør revurderes og UiTø bør stille strengere krav til søkerne med sikte å øke kvaliteten av forskningen som utføres.

SV.  Fak. oppfatter at kriteriene for forskningstermin kan tolkes som en innsnevring av forskernes frihet til å arbeide på felt som ikke faller inn under den overordnede strategien. Forskere som jobber utenfor universitetets/fakultetenes satsingsområde bør få samme vilkår for forskningstermin som forskere som jobber innenfor nevnte satsingsområder.

Jur. fak. finner opprinnelige punktet uklart og det antyder at  kun de som forsker innenfor Universitetets satsingsområder får forskningstermin. Dette vil i tilfelle være en innskrenkning i forhold til dagens ordning, og en slik ordning støttes ikke.

CASTL påpeker at forskningsplikt ikke er nevnt i strategien.
Kvinneforesk ønsker at Forskningsstrategien må inkludere elementene i den kommende handlingsplanen for likestilling ved Universitetet i Tromsø. Forskere av begge kjønn skal gis like muligheter til å utfolde sitt talent. Kjønns- og likestillingsperspektiver må integreres i utformingen og gjennomføringen av alle typer forskningsprosjekter.

Universitetsdirektøren ønsker å opprettholde ordningen med forskningstermin hvert 5. år 
men ønsker å skjerpe kravet om at forskningstermin skal bidra til vitenskapelig produksjon og i størst mulig utstrekning bidra til internasjonalisering. Universitetsdirektøren mener at kvinneforsk sitt syn om like muligheter er viktig og punktet er medtatt strategien. 
4.2.1 Strategiske forskningsmidler

Mat.  nat. fak. mener at disse midlene bør knyttes opp til forskningsresultat i fordelingsmodellen, som igjen bør generere tiltak for å dokumentere forskningskvalitet og –kvantitet.

Med. fak. er enig i at universitetets ledelse bør disponere vesentlige strategiske midler. Det er vel så viktig at fakultetene og instituttene har strategiske forskningsmidler og at bruken av disse kvalitetssikres samt at resultater evalueres. Ansvar for forskningsstrategisk tenkning må knyttes tett til fagmiljøene hvor kompetansen ligger. 

Mat. nat. fak. påpeker at kriteriene for gode forskningsmiljø bør følges opp av tiltak som rettes mot å etablere målemetoder for å kunne finne ut i hvilken grad kriteriene er oppfylt (forskningsdokumentasjonssystem etc). Resultatene bør inngå i kriteriene for fordeling av strategiske forskningsmidler (4.2.1).

Universitetsdirektøren ønsker å benytte strategiske forskningsmidler som grunnlag for langsiktig og forutsigbar satsing på enkelte miljø for å beholde eller bringe dem helt i front og bidra til den internasjonal kunnskapsutviklingen. Fakultetene og instituttene bør også bruke strategiske forskningsmidler. Utvelgelsen av satsningsområder vil basere seg på faglig høy internasjonal kvalitet eller potensial for å nå dit. Resultatene av satsingen vil evalueres.

4.2.2 Forskerutdanning/Forskningsutvalget 

Mat. -nat fak. er enig i at Forskningsutvalget er tillagt ansvaret for å følge opp forskerutdanning. En har imidlertid registrert at utvalget er fratatt en del andre viktige forskningspolitiske/-strategiske saker. Fakultet mener derfor 2 alternativer bør vurderes:

a) Forskningsutvalget revitaliseres ved å tilføres diskusjon/saker av forskningspolitisk/-strategisk art, eller 

b) Dekanmøtet overtar styreforberedende behandling av forskningspolitiske/-strategiske saker, og Forskningsutvalget legges ned/omgjøres til Forskerutdanningsutvalg.

Universitetsdirektøren mener at  dekanmøtet bør overta styreforberedende behandling av forskningspolitiske/-strategiske saker. 

4.2.3 Kriterier for fordeling av rekrutteringstillinger

Med. fak. mener at rekruttering av unge talenter i spennende forskningsmiljøer må prioriteres foran vektlegging av fag med store rekrutteringsproblemer.

Hum. fak.  påpeker at det må tas inn en formulering som sier at høy faglig kvalitet må være det fremste kriteriet for tildeling av rekrutteringsstillinger.
Universitetsdirektøren mener at gode forskningsmiljø og kandidater med høy faglig kvalitet er det viktigste kriteriet for fordeling av rekrutteringsstillinger. 
5 Ekstern finansiering

NFH påpeker at det er viktig at man er forsiktig med å kun måle forskningskvalitet ut i fra størrelsen på ekstern finansiering. Størrelsen på den eksterne porteføljen kan være et signal på kvalitativt god forskning, men tildeling av midler styres både politisk og faglig.

NFH påpeker behovet for at Universitetet må utvikle “støtteapparat” knyttet til håndtering av eksterne midler. Universitetet bør avsette midler for teknisk støtte til utforming og gjennomføring av søknadene teknisk sett, og at forskerne kan begrense sin innsats til ide-myldring og kreativ tenkning. Herunder må det administrative apparatet knyttet til kontraktshåndtering og rapportering styrkes.

Med. fak. Mener at kravet til økt dekningsbidrag er ikke forenelig med behovet og muligheten til forskningsfinansiering fra ideelle organisasjoner.

Universitetsdirektøren mener at ekstern finansiering er en viktig forutsetning for universitetets forskningsaktivitet. Bedre intern organisering av den eksterne forskningsaktiviteten er nødvendig for å optimalisere buken av eksisterende midler samt øke den eksterne finansieringen. Det skal som prinsipp tilstrebes full dekning av kostnader ved gjennomføring av eksternt finansierte prosjekt i jfr Universitetets regler for eksterne prosjektfinansiering. 
6 Samarbeid ..
Semut ønsker at viktigheten av samarbeid med utviklingsland innen kulturforståelse, kunnskapsbygging og kreativitet skal  vektlegges i strategien.

4. Innstilling til vedtak

Med dette inviterer Universitetsdirektøren styret til diskusjon om forskningsstrategien for Universitetet i Tromsø s (Vedlegg 1).

Innstilling til vedtak

1. Styret vedtar den vedlagte forskningsstrategien.
2. Styret gir universitetsdirektøren fullmakt til å ferdigstille forskningsstrategien på grunnlag av de kommentarer som fremkom under styrets behandling.

Tromsø, 10.06.2004

	Arne Benjaminsen
	

	universitetsdirektør
	

	
	Ingvild Broch

	
	forskningsdirektør


Saksbehandler: Rådgiver Tore Guneriussen, Forskningsavdelingen

